แนวโน้มดัชนีเช้าปรับตัวลง
นักวิเคราะห์ฯคาดตลาดหุ้นไทยเช้านี้น่าจะอ่อนตัวลงหลังสโลวาเกียไม่อนุมัติแผนขยายกองทุน EFSF
12 ต.ค. 2554

นักวิเคราะห์ฯคาดตลาดหุ้นไทยเช้านี้น่าจะอ่อนตัวลงหลังสโลวาเกียไม่อนุมัติแผนขยายกองทุน EFSF
นายอภิชาติ ผู้บรรเจิดกุล นักวิเคราะห์หลักทรัพย์ สำนักวิจัย บล.ทิสโก้ กล่าวว่า ตลาดหุ้นไทยเช้านี้น่าจะเผชิญกับแรงขายกำไรและอ่อนตัวลง หลังเมื่อคืนนี้รัฐสภาสโลวาเกียมีมติไม่อนุมัติแผนการเพิ่มขนาดกองทุนสร้างเสถียรภาพการเงินยุโรป (EFSF) แต่คาดกันว่าในการประชุมครั้งหน้าที่จะมีขึ้นในสัปดาห์นี้น่าจะโหวตผ่านไปได้ ประกอบกับ ราคาหุ้นในช่วงที่ผ่านมาปรับตัวขึ้นเร็ว จึงน่าจะมีแรงเทขายหุ้นออกมาบ้าง
อย่างไรก็ตาม ภาพรวมตลาดฯในช่วงนี้ยังเป็นช่วงของการรีบาวด์ และในอีก 1-2 สัปดาห์ข้างหน้าจะเริ่มมีความคืบหน้าในการแก้ไขปัญหาหนี้กรีซ แต่ก็ต้องติดตามว่าแนวทางต่างๆที่จะออกมานั้นจะมีผลในเชิงรูปธรรมมากน้อยแค่ไหน จึงแนะนำเมื่อดัชนีฯอ่อนตัวลงน่าจะเข้าเทรดดิ้งได้ในหุ้นที่ได้รับประโยชน์จากปัญหาน้ำท่วม อย่าง DDC, SCC และหุ้นที่คาดว่าผลประกอบการไตรมาส 3/54 จะออกมาดี กลุ่มแบงก์แนะนำ SCB, KTB
พร้อมให้แนวรับ 935-940 จุด แนวต้าน 960 จุด